b'\n_START_ARTICLE_\nPortalna vena\n_START_SECTION_\nFiziologija\n_START_PARAGRAPH_\nSkorajda vsa kri gre iz prebavil v poseben venski obtok, imenovan portalni krvni obtok. V portalnem krvnem obtoku se tako nahajajo vsa hranila in toksini, ki so se absorbirali iz prebavne cevi. Preden gre ta kri v sistemski krvni obtok, mora pote\xc4\x8di filtracija skozi jetra, da se toksi\xc4\x8dne snovi razstrupijo.\n_START_SECTION_\nVloga pri boleznih\n_START_PARAGRAPH_\nPri jetrnih boleznih, zlasti pri cirozi, se lahko pojavi povi\xc5\xa1an krvni tlak v portalni veni (portalna hipertenzija). Posledica so lahko razli\xc4\x8dne komplikacije: trebu\xc5\xa1na vodenica, ezofagealne varice, bakterijski peritonitis ...'